Haos într-o școală din județul Suceava. Un profesor de limba franceză din comuna Grămești a fost filmat în timp ce fugărea un elev prin clasă, cu un mop în mână. Dascălul s-ar fi enervat pentru că adolescentul nu ar fi avut la el manualul școlar.

Incidentul s-a produs luni, 21 ianuarie, la clasa a 7-a a gimnaziului din Grămești. Potrivit Monitorului de Suceava, în primă fază profesorul l-ar fi amenințat pe elev, obligându-l apoi să şteargă apa cu care chiar el ar fi stropit podeaua.

Fiind refuzat, dascălul s-a enervat, l-a lovit cu palma și a început să îl alerge pe tânăr prin clasă, agitând un mop, de față cu ceilalți elevi.